Madagaskars nasjonalorden

**Madagaskars nasjonalorden** (fransk: *Ordre national de Madagascar*, tidligere også *Ordre National de Malgache*) er en orden som tildeles i Madagaskar. Den ble innstiftet i 1958 til belønning av fremstående fortjenester av republikken. Ordenen er reformert flere ganger siden, blant annet som følge av endringer i landets offisielle navn. Ordenen kan tildeles borgere av Madagaskar, så vel som utlendinger. Madagaskars nasjonalorden er landets fornemste orden. Republikken Madagaskars president er ordenens stormester.

## Inndeling
*Madagaskars nasjonalorden* er inndelt i seks trinn:
*Storkors av 1. klasse (*Grand-Croix de 1ère classe*)
*Storkors av 2. klasse (*Grand-Croix de 2è classe *)
*Storoffiser (*Grand-Officier*) 
*Kommandør (*Commandeur*) 
*Offiser (*Officier*)
*Ridder (*Chevalier*)

## Insignier
Ordenstegnet for *Madagaskars nasjonalorden* består av en stjerne med fem grupper av stråler i hvit emalje og gull. Midtmedaljongen er i gull og bærer Madagaskars segl omgitt av en rødemaljert bord som bærer innskriften «Repoblikan'i Madagasikara». Baksiden bærer innskriften «Tanindrazana-Fahafahana-Fandrosoana», landets nasjonalmotto. Det betyr «fedreland, frihet, rettferdighet». Størrelsen på ordenstegnet varierer etter grad.

Ordensstjernen er en variant av ordenstegnet, men uten emalje.

Ordenskjedet har tretten ledd med samme motiv som ordenstegnet og tolv ledd med samme motiv som ordenstegnets midtmedaljong. Ordenstegnet er opphengt i et ledd som er en større versjon av midtmedaljongmotivet.

Ordensbåndet er i fargene grønt, hvitt og rødt. Dette er  Madagaskars flaggfarger.

## Tildeling
Tildeling av ordenen skjer etter innstilling fra ordensrådet. Kun statsoverhoder, regjeringssjefer og ordenskansleren kan tildeles ordenens øverste grad. Utenlandske statsborgere kan tildeles *Madagaskars nasjonalorden* dersom de har bodd i landet i minst seks år.

## Norske innehavere
Madagaskars nasjonalorden er også blitt nordmenn til del. Språkforskeren Otto Chr. Dahl ble i 1979 utnevnt til ridder, avanserte til offiser i 1984, kommandør i 1989, for å bli utnevnt til storoffiser i 1995. Han er den nordmann som har oppnådd høyeste mulige grad.

Andre mottakere er:
* Karl Edvard Aarholt (1905–1995), ridder 1962
* Arthur Oliver Snekkenes  (1900 – 1987), ridder 1963
* Ola Foss, ridder 1965, offiser 2008
* Ingebjørg Finstad, (1924 – 2008), ridder 1967, offiser 1990 
* Milly Kopperud, (1909 – 1994), ridder 1967
* Anneken Louise Resch,  (1914 -1997), ridder 1968
* Alfhild Jacobsen, (1916 – 1978), ridder ca. 1968
*Ruth Johanna Rasmussen (Bogetveit), ridder august 1975
* Otto Christian Dahl, (1903 –  1995), ridder 1979, offiser 1984, kommandør 1989, storoffiser 1995
* Christian Lye, ridder 1984
* Styrkar Foss, ridder 1984
* Arne Dragsund, ridder 1985, offiser 1988, kommandør 2009
* Arild R. Øyen, (ambassadør), ridder 1985, offiser 1988
* Ludvig Munthe (1920–2002), ridder 1985, kommandør 
* Einar Barane, ridder 1988
* Leif Helgesen, ridder 1988
* Bjørn Sverre Lie, ridder 1988
* Marit Lie, ridder 1988
* Torny Gudrun Nakkestad (1906 – 1994), ridder 1988
* Petter Gresseth, ridder 1989
* Thor Ringsbu, ridder 1988, offiser 2009
* Jenny Stapnes (1920 – 2003), ridder 1988 
* Åge Jørgen Syvertsen, ridder 1988
* Elfrid Søyland, ridder 1988
* Caspar Ragnar Thomassen, ridder 1988
* Ellen Thomassen, ridder 1988
* Helena Trydal, ridder 1988
* Øyvind Ødegaard, offiser 1988
*Marta Elisabet Egge, ridder 1989
* Arnulv  Torbjørnsen,  ridder ca. 1990
* Gunn-Åse Stenset (1956–2007), ridder 1996
* Jakob Vea, ridder 1990, offiser 1997
* Isak Bøe, (1927–2007), ridder 1998
* Reidun Kleveland, ridder 1998
* Laila Sivertsen, ridder 1998 
* Sverre Utne, (1937 – 2008), kommandør 1998
* Odd-Gunnar K. Heffermehl (norsk generalkonsul), ridder 2005
* Helga Eikeland, ridder 2002, offiser 2008
* Finn Andresen, (gassisk konsul i Norge), ridder 2004, offiser 2009
* Johannes Sannesmoen, ridder 2004
* Tore Vatn, ridder 2005
* Bjørn Eddy Andersen, ridder 2008
* Torbjørg Andersen, ridder 2008
* Magne Smørdal, ridder 2008
* Hanne Smørdal, ridder 2008
* Øyvind Dahl, ridder 2009
* Klaus-Christian Küspert, ridder 2009
* Sonja Angela Küspert, ridder 2009
* Ingrid Dragsund, ridder 2009
* Nils Kristian Høimyr, ridder 2009
* Klarfrid Ringsbu, ridder 2009

## Referanser


## Eksterne lenker
* Décret n° 96-450 du 27 juin 1996 portant réglementation de l’Ordre national de Madagascar et des autres distinctions honorifiques